CELEX: 32017R0243
Language: lt
Date: 2017-02-10 00:00:00
Title: 2017 m. vasario 10 d. Komisijos įgyvendinimo reglamentas (ES) 2017/243, kuriuo dėl ataskaitą dėl veikliosios medžiagos metaldehido bendrai rengiančios valstybės narės iš dalies keičiamas Įgyvendinimo reglamentas (ES) Nr. 686/2012 (Tekstas svarbus EEE. )

11.2.2017   
            
            
               LT
            
            
               Europos Sąjungos oficialusis leidinys
            
            
               L 36/53
            
         KOMISIJOS ĮGYVENDINIMO REGLAMENTAS (ES) 2017/243
   2017 m. vasario 10 d.
   kuriuo dėl ataskaitą dėl veikliosios medžiagos metaldehido bendrai rengiančios valstybės narės iš dalies keičiamas Įgyvendinimo reglamentas (ES) Nr. 686/2012
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 19 straipsnį,
   kadangi:
   
               (1)
            
            
               Komisijos įgyvendinimo reglamentu (ES) Nr. 686/2012 (2) kiekvienos veikliosios medžiagos įvertinimas priskiriamas konkrečiai ataskaitą rengiančiai valstybei narei ir bendrai ataskaitą rengiančiai valstybei narei. Susitarus su atitinkamomis valstybėmis narėmis nuspręsta pakeisti ataskaitą dėl veikliosios medžiagos metaldehido bendrai rengiančią valstybę narę išlaikant valstybėms narėms tenkančių pareigų ir darbų pusiausvyrą. Bendrai atlikti vertinimą, reikalingą metaldehido patvirtinimui atnaujinti, turėtų būti įgaliota Austrija;
            
         
               (2)
            
            
               todėl Įgyvendinimo reglamentas (ES) Nr. 686/2012 turėtų būti atitinkamai iš dalies pakeistas;
            
         
               (3)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 686/2012 priede veikliosios medžiagos metaldehido įrašas pakeičiamas taip:
   
      
                  Veiklioji medžiaga
               
               
                  Ataskaitą rengianti valstybė narė
               
               
                  Bendrai ataskaitą rengianti valstybė narė
               
            
                  „Metaldehidas
               
               
                  PL
               
               
                  AT“
               
            
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 10 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  2012 m. liepos 26 d. Komisijos įgyvendinimo reglamentas (ES) Nr. 686/2012, kuriuo valstybės narės įgaliojamos atlikti veikliųjų medžiagų vertinimą, reikalingą patvirtinimui atnaujinti (OL L 200, 2012 7 27, p. 5).